**КРИТЕРИЈУМИ ЗА ДОДЕЛУ УГОВОРА – Врста критеријума за доделу уговора, релевантни значај у пондерима за сваки критеријум и методологија за доделу пондера за сваки елемент критеријума**

**1. Врста критеријума за доделу уговора**

Наручилац је дефинисао критеријуме за доделу уговора на основу **односа цене и квалитета.**

**2. Релевантни значај у пондерима за сваки елемент критеријума**

Оцењивање и рангирање достављених понуда заснива се на укупном збиру бодова (пондера) за следеће елементе критеријума:

1. Цена услуге без ПДВ-а - 80 пондера (укупни износи без ПДВ-а наведени у Обрасцу структуре понуђене цене, у реду број 10. Табеле 1 и провизија у процентуалном износу за реализацију услуге која подразумева сарадњу са медијима и закуп медијског и рекламног простора у иностранству, наведена у Обрасцу структуре понуђене цене, у Табели 2),
2. Предлог креативног концепта сајамског наступа и идејног решења штанда - Усклађеност креативног концепта сајамског наступа и идејног решења штанда са визуелним идентитетом Наручиоца и Републике Србије и индустријског сектора који се представља на одређеном сајму и функционалност штанда– 20 пондера.

Опис елемената критеријума и подкритеријума су наведени у табели како следи:

|  |  |
| --- | --- |
| Елемент критеријума | Број пондера |
| 1. Цена услуге без ПДВ-а | 80 |
| Овај елемент критеријума садржи следеће подкритеријуме, који у укупном збиру чине 80 пондера: | |
| 1.1. **Цена израде, монтаже, опремања штанда и демонтаже** **без ПДВ-а** (конструкција штанда, елементи на штанду, подне облоге, намештај, расвета, изнајмљивање ЛЕД екрана и друге технике, витрине, изнајмљивање фрижидера/замрзивача за излагаче као и других потребних елемената за излагање, шпедиција штанда, монтажа и демонтажа целокупног штанда, постављање и демонтажа електричних инсталација на штанду, интернета и повезивање са прикључком за воду, обезбеђивање техничког особља на штанду за време трајања сајма као и друге услуге наведене у Техничкој спецификацији под тачком 2.2. подтачком 3), б), в), г) и д)) | 40 |
| 1.2. **Цена за**  **маркетиншке активности** **без ПДВ-а** (припрема и израда комплетног креативног концепта наступа на сваком сајму, израда идејног решења слогана и носећег визуала за сајам, израда визуелног решења и припрема штампаних материјала у складу са инструкцијама Наручиоца, припрема комплетног креативног концепта сајамског наступа у сарадњи са Наручиоцем и према потребама излагача продукција видео материјала, израда завршне анимације за видео материјале излагача едитовање, развијање концепта за активацију на националном штанду, развијање апликације за потребе активације на штанду - дизајн layout апликације, развијање апликације за потребе активације на штанду - програмирање, продукција материјала за активацију на штанду, снимање и монтажа материјала излагача, израда визуеленог решења и припрема за штампу сајамске брошуре, израда кратких промотивних филмова излагача за потребе израде активације на штанду, израда методологије и смерница за израду VR презентација као и израда презентација у VR технологији за потребе сајма, израда плана промоције, информисање стручне јавности у иностранству путем медија, организација промотивних активности за медије на сајму (media briefing) као и друге услуге наведене у Техничкој специфкацији под тачком 2.2. подтачком 1) и 2)) | 20 |
| 1.3. **Цена израде идејног и визуелног решења штанда без ПДВ-а (**израда идејног и визуелног решења и графичких елемената штанда и техничка разрада, израда идејног пројекта, израда 3Д модела са распоредом излагача као и остале активности у вези са дизајном штанда наведене у Техничкој спецификацији под тачком 2.2. подтачком 3), а)) | 15 |
| 1.4. **Провизија** у процентуалном износу за реализацију услуге која подразумева сарадњу са медијима и закуп медијског и рекламног простора у иностранству | 5 |
| 2. Предлог креативног концепта сајамског наступа и идејног решења штанда - Усклађеност креативног концепта сајамског наступа и идејног решења штанда са визуелним идентитетом Наручиоца и Републике Србије и индустријског сектора који се представља на одређеном сајму и функционалност штанда | 20 |
| **УКУПНО 1 + 2** | 100 |

**3.** **Методологија за избор најповољније понуде:**

**ЦЕНА ИЗРАДЕ, МОНТАЖЕ, ОПРЕМАЊА ШТАНДА И ДЕМОНТАЖЕ** (укупна цена без ПДВ – а наведена у Обрасцу структуре понуђене цене, у реду 10., колони 3. Табеле 1**)**

Максималан број пондера за понуду са најнижом ценом износи **40** пондера.

За остале понуде број пондера се израчунава тако што се у однос ставља цена понуде са најнижом ценом помножена максималним бројем пондера 40, према понуђеној цени понуђача чија понуда се оцењује, као у формули:

најнижа понуђена цена х 40

цена понуђача који се оцењује

НАПОМЕНА: Приликом оцењивања понуда, заокруживање ће се вршити на две децимале.

**ЦЕНА ЗА МАРКЕТИНШКЕ АКТИВНОСТИ (** укупна цена без ПДВ – а наведена у Обрасцу структуре понуђене цене, у реду 10., колони 4. Табеле 1**)**

Максималан број пондера за понуду са најнижом ценом износи **20** пондера

За остале понуде број пондера се израчунава тако што се у однос ставља цена понуде са најнижом ценом помножена максималним бројем пондера 20, према понуђеној цени понуђача чија понуда се оцењује, као у формули:

најнижа понуђена цена х 20

цена понуђача који се оцењује

НАПОМЕНА: Приликом оцењивања понуда, заокруживање ће се вршити на две децимале.

**ЦЕНА ИЗРАДЕ ИДЕЈНОГ И ВИЗУЕЛНОГ РЕШЕЊА ШТАНДА** ( Укупна цена без ПДВ – а наведена у Обрасцу структуре понуђене цене, у реду 10., колони 5. Табеле 1)

Максималан број пондера за понуду са најнижом ценом износи **15** пондера

За остале понуде број пондера се израчунава тако што се у однос ставља цена понуде са најнижом ценом помножена максималним бројем пондера 15, према понуђеној цени понуђача чија понуда се оцењује, као у формули:

најнижа понуђена цена х 15

цена понуђача који се оцењује

НАПОМЕНА: Приликом оцењивања понуда, заокруживање ће се вршити на две децимале.

**ПРОВИЗИЈА**

(Провизија у процентуалном износу за реализацију услуге која подразумева сарадњу са медијима и закуп медијског и рекламног простора у иностранству наведена у Обрасцу структуре понуђене цене, у Табели 2)

Максималан број пондера за понуду са најнижом провизијом који ће изабрани понуђач остварити за извршење ове услуге износи **5** пондера.

За остале понуде број пондера се израчунава тако што се у однос ставља износ најниже провизије помножен максималним бројем пондера 5 према понуђеној провизији понуђача који се оцењује, као у формули:

најмањи износ провизије х 5

провизија понуђача који се оцењује

НАПОМЕНА: Приликом оцењивања понуда, заокруживање ће се вршити на две децимале.

Провизија је потребно да буде изражена у процентима.

Уколико је понуђени износ провизије 0,00, за обрачун ће се користити износ 0,01.

**ПРЕДЛОГ КРЕАТИВНОГ КОНЦЕПТА САЈАМСКОГ НАСТУПА И ИДЕЈНОГ РЕШЕЊА ШТАНДА - УСКЛАЂЕНОСТ** **КРЕАТИВНОГ КОНЦЕПТА САЈАМСКОГ НАСТУПА И ИДЕЈНОГ РЕШЕЊА ШТАНДА СА ВИЗУЕЛНИМ ИДЕНТИТЕТОМ НАРУЧИОЦА И РЕПУБЛИКЕ СРБИЈЕ И ИНДУСТРИЈСКОГ СЕКТОРА КОЈИ СЕ ПРЕДСТАВЉА НА ОДРЕЂЕНОМ САЈМУ И ФУНКЦИОНАЛНОСТ ШТАНДА**

Максималан број пондера за понуду са највећом усклађеношћу креативног концепта сајамског наступа и идејног решења штанда са визуелним идентитетом Наручиоца и Републике Србије и индустријског сектора који се представља на одређеном сајму и функционалност штанда је 20.Број пондера биће додељен понуђачима у складу са следећом табелом:

|  |  |  |
| --- | --- | --- |
| **Ред.број** | **Усклађеност креативног концепта сајамског наступа и идејног решења штанда са визуелним идентитетом Наручиоца и Републике Србије и индустријског сектора који се предстваља и функционалност штанда** | **Број пондера** |
| **1.** | I категорија – јако добро  Предлог креативног концепта сајамског наступа и идејног решења штанда је свеобухватан и потпуно испуњава све захтеве Наручиоца | 20 |
| **2.** | II категорија – добро  Предлог креативног концепта сајамског наступа и идејног решења штанда у великој мери испуњава све захтеве Наручиоца | 10 |
| **3.** | III категорија - задовољавајуће  Предлог креативног концепта сајамског наступа и идејног решења штанда делимично испуњава све захтеве Наручиоца | 5 |
| **4.** | IV категорија - слабо  Предлог креативног концепта сајамског наступа и идејног решења штанда недовољно испуњава све захтеве Наручиоца | 1 |

**Опис и појашњење критеријума и докази потребни за проверу:**

Понуђач је у обавези да у оквиру своје понуде достави предлог креативног концепта сајамског наступа и идејног решења за дизајн штанда и предлог интерактивних aктивација/анимација на штанду из следећих области:

* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајмове из области прехрамбене индустрије, за штанд оквирне квадратуре 200 м2 са најмање 10 излагача;
* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајмове робних марки у прехрамбеној индустрији, за штанд оквирне квадратуре 130м2 са најмање 12 излагача;
* 1 предлог креативног концепта сајамског наступа и идејног решења за дизајн штанда и 1 предлог интерактивних aктивација/анимација за сајам из области пољопривредне механизације, за штанд оквирне квадратуре 300м2 са најмање 10 излагача који ће излагати производе великих димензија (пољопривредне машине);
* 1 предлог креативног концепта сајамског наступа и идејног решења за дизајн штанда и 1 предлог интерактивних активација/анимација за сајмове општег типа, за штанд оквирне квадратуре 200м2 са најмање 15 излагача.

Захтеви у погледу креативног концепта сајамског наступа и изгледа штандова/изложбених простора који су заједнички за све сајмове су:

* предлог креативног концепта сајамског наступа треба да буде усклађен са савременим трендовима промоције одређеног типа индустрије или производа, и да укључује коришћење савремених платформи, техноглогија или комуникационих канала који су прилагођени карактеристикама сајма и потребама наручиоца и излага;
* дизајн штанда треба да буде усклађен са највишим професионалним стандардима квалитета, атрактиван, савремен, укључујући коришћење најсавременије технологије помоћу које излагачи могу да се представе на модеран и атрактиван начин и детаљно дефинисан;
* кретивни концепт сајамског наступа и идејно решење штанда мора бити јединствено и препознатљиво у смислу визуелног идентитета Наручиоца и Републике Србије и индустријског сектора који се представља на одређеном сајму;
* потребно је предвидети могућност да штанд садржи посебне екране предвиђене за емитовање промотивних филмова и коришћење VR и других модерних технологија за презентацију излагача;
* штанд је потребно да садржи следеће функционалне целине: простор за излагање, предвиђени простор за пријем заинтересованих купаца и одржавање састанака, простор за VR или другу врсту презентација, простор за интерактивне активације/анимације на штанду (са динамичним LED дисплејима различитих величина и облика (POP displays, mirror displays, interactive digital displays и слично)) и оставу;
* материјали од којих је потребно да поставка буде израђена требају да буду новији, минимално коришћени, неоштећени, атрактивне текстуре, савремени, квалитетно дизајнирани, материјали високог квалитета (висок сјај);
* графика на штанду је потребно да садржи визеулна обележја Наручиоца и Републике Србије, као и сектора коме сајам припада;
* визеулно решење изгледа штанда је потребно да буде прилагођено индустријским секторима конкретног сајма, модерно, атрактивно, савремено технички опремљено (монитори, таблети, пројектори, touch screen-ови, информативни стубови, динамични лед екрани и сл.), како би привукло пажњу посетилаца и других учесника на сајму, а у складу са важећим прописима, темом и правилима организатора конкретног сајма;
* елементи штанда: конструкција штанда(остава и зидови оставе изграђени од дрвета/медијапана, високог квалитета, са квалитетно урађеном завршном обрадом, без видљивих спојева), издигнут под од дрвета или ламината, са обезбеђеним адекватним приступом једном делу штанда особама са инвалидитетом, пултеви изграђени од медијапана, просветљене витрине више врста и димензија, изложбени замрзивачи и изложбени фрижидери за експонате (само за сајмове прехрамбене индустрије и општег типа), постаменти за излагање производа, барске столице, сто са столицама за састанке, елементи за оставу/кухињу са основном опремом (мали и велики фрижидер, прикључак за воду, судопера), графика на штанду и пултевима, расвета, висећа конструкција за видно обележавање назива штанда видљивог са све четири стране штанда са осветљењем;
* понуђач је дужан да приликом израде креативног концепта сајамског наступа и идејног предлога изгледа штанда узме у обзир препоруке Светске здравствене организације везане за пандемију вируса COVID-19, у успостављању довољног размака између људи (излагача) од минимум 1.5 до 2м, обезбеђивању довољно адекватног простора за одржавање састанака, употреба заштитних баријера од стакла, плексигласа и других материјала на пултевима и столовима за састанке.

Предлози креативног концепта сајамског наступа и идејних решења за дизајн штанда и предлози интерактивних aктивација/анимација достављају се путем Портала јавних набавки у PPT и PDF формату.

**4. Резервни критеријума на основу којих ће Наручилац извршити доделу уговора у ситуацији када постоје две или више понуда са истим бројем пондера**

Уколико две или више понуда имају исти број пондера, као најповољнија биће изабрана понуда оног понуђача чија је укупна цена без ПДВ-а (збир укупних цена израде, монтаже, опремања штанда и демонтаже, укупних цена за маркетиншке активности и укупних цена израде идејног решења штанда за све сајмове, односно збир укупних цена наведених у Обрасцу структуре понуђене цене, у реду 10. Табеле 1.) нижа.

Уколико две или више понуда имају исти број пондера и исту укупну цену свих наведених услуга, као најповољнија биће изабрана понуда оног понуђача који има најмањи процентуални износ провизије.

Уколико две или више понуда имају исти број пондера, исту укупну цену свих наведених услуга и исти процентуални износ провизије, најповољнија понуда биће изабрана путем јавног жреба.